- Hindi News
- National
- बाइक से गांजा लेकर आ रहे 3 युवकों को रेलवे फाटक के पास सिविल ड्रेस में पुलिस ने पकड़ा
बाइक से गांजा लेकर आ रहे 3 युवकों को रेलवे फाटक के पास सिविल ड्रेस में पुलिस ने पकड़ा
शुक्रवार अलसुबह बाइक से टिमरनी की ओर से गांजे की खेप लेकर हरदा आ रहे तीन युवकों को पुलिस ने रेलवे फाटक के पास हाईवे पर पकड़ा। युवकों को करीब 20 किलो गांजे के साथ गिरफ्तार किया। जब्त गांजे का बाजार मूल्य सवा लाख रुपए है। नशे के कारोबार से सत्ताधारी दल की एक अनुषांगिक इकाई से जुड़े कुछ लोगों के नाम शुक्रवार को चर्चा में रहे। टीआई पंकज त्यागी ने कहा विस्तार से पूछताछ के बाद ही और नामों का खुलासा हो सकेगा। आरोपियों को शनिवार को कोर्ट में पेश कर पूछताछ के लिए रिमांड मांगा जाएगा। टीआई ने बताया, मुखबिर ने बीती रात पुलिस को टिमरनी की ओर से एक बाइक पर तीन युवकों के करीब 20 किलो गांजे की खेप सप्लाई के लिए हरदा लाए जाने की सूचना दी थी। इसके बाद एसआई बीपी सिंह के नेतृत्व में एक सिविल ड्रेस में व दूसरी पुलिस की वर्दी में टीम बनाई। एक टीम ने हाईवे पर स्थित रेलवे फाटक के दूसरी ओर फाइल तरफ तथा दूसरी टीम ने एक निजी होटल के पास मोर्चा संभाला। एक बाइक पर तीन युवक सामग्री के साथ आते दिखाई दिए। तीनों को रोककर पूछा और तलाशी ली। उनके पास से गांजे की 4 डाक मिली। पूछताछ के लिए उन्हें थाने लाया। टीआई ने बताया, हरदा के टंकी मोहल्ला निवासी लक्की उर्फ दीपक पिता रूपलाल, राकेश पिता गोविंद बुंदेला और करण पिता माणिक टिटोरे निवासी खेड़ीपुरा को गांजे के साथ गिरफ्तार किया। जब्त गांजे की मात्रा 19 किलो 800 ग्राम है।
गांजे के साथ गिरफ्तार आरोपी।
tgl_Latn sot_Latn hin_Deva hin_Deva hin_Deva bho_Deva